Z A P I S N I K

sa 02. sjednice Općinskog vijeća Općine Čepin održane 09. srpnja 2021. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 13 članova Općinskog vijeća od izabranih 15, te da Općinsko vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Robert Periša

2. Boris Marks

3. Dino Modrić

4. Ksenija Rajtek

5. Miroslav Jerković

6. Tomislava Bareš

7. Velimir Džambić

8. Zoran Horvat

9. Vjekoslav Ćurić

10. Dino Arambašić

11. Dario Skočibušić

12. Dražen Arnold došao pod 2. točkom Dnevnog reda u 19,15 sati

13. Marko Brekalo

SJEDNICI NISU NAZOČNI:

1. Mateja Kalajžić

2. Marija Čačić

Sjednici su također nazočni: općinski načelnik Dražen Tonkovac, v.d. pročelnice Marica Beraković, pročelnici Krešimir Crnković i Mirjana Cvitkušić, Josip Đimber,Vanesa Budač, predstavnik Zavoda za prostorno planiranje d.d., Osijek, Željko Barišić, direktor poduzeća Komunalac Čepin d.o.o. i Urednost Čepin.

Predsjednik Općinskog vijeća upoznao je nazočne sa predloženim Dnevnim redom.

Općinsko vijeće Općine Čepin sa 12 glasova ZA usvojilo je predloženi Dnevni red, kako slijedi:

 DNEVNI RED

1. Usvajanje zapisnika sa 1. konstituirajuće sjednice Općinskog vijeća Općine Čepin

2. Izvješće Mandatnog povjerenstva Općinskog vijeća Općine Čepin po zahtjevu vijećnice

 Mateje Kalajžić za stavljanje mandata u mirovanje

3. Donošenje Odluke o izradi VI. Izmjena i dopuna Prostornog plana uređenja Općine

 (PPUO) Čepin

4. Donošenje Rješenja o razrješenju i imenovanju potpredsjednika Općinskog vijeća Općine

 Čepin

5. Donošenje Rješenja o osnivanju Odbora za Statut, Poslovnik i normativnu djelatnost

 Općinskog vijeća Općine Čepin

6. Donošenje Odluke o naknadi za rad članovima Općinskog vijeća Općine Čepin

7. Donošenje Odluke o naknadi za rad potpredsjednicima Općinskog vijeća Općine Čepin

8. Donošenje Odluke o naknadi za rad predsjedniku Općinskog vijeća Općine Čepin

9. Donošenje Odluke o prijedlogu za davanje mandata članu uprave – direktoru trgovačkog

 društva Urednost d.o.o. Čepin

10. Donošenje Odluke o prijedlogu za davanje mandata članu uprave – direktoru trgovačkog

 društva Komunalac Čepin d.o.o. Čepin

11. Donošenje Odluke o prijedlogu za izbor članova Nadzornog odbora trgovačkog društva

 Urednost d.o.o. Čepin

12. Donošenje Odluke o prijedlogu za izbor članova Nadzornog odbora trgovačkog društva

 Komunalac Čepin d.o.o. Čepin

13. Donošenje Odluke o prijedlogu za izbor člana Nadzornog odbora društva

 VODOVOD-OSIJEK d.o.o. Osijek

14. Donošenje Odluke o prijedlogu za potvrđivanje zapovjednika i zamjenika zapovjednika

 Dobrovoljnog vatrogasnog društva Čepin

15. Donošenje Odluke o prijedlogu za potvrđivanje zapovjednika Dobrovoljnog vatrogasnog

 društva Beketinci

16. Donošenje Pravila za upravljanje dokumentarnim gradivom Općine Čepin

17. Donošenje Odluke o raspoređivanju sredstava za financiranje političkih stranaka i

 nezavisnih vijećnika iz Proračuna Općine Čepin za 2021. godinu

18. Donošenje Odluke o odobrenju zamolbe za pomoć Marija Madunića iz Čepina, K.F.

 Šepera 41

19. Donošenje Programa raspolaganja poljoprivrednim zemljištem u vlasništvu Republike

 Hrvatske za Općinu Čepin

20. Razno

TOČKA 1. USVAJANJE ZAPISNIKA SA 1. KONSTITUIRAJUĆE SJEDNICE OPĆINSKOG

 VIJEĆA OPĆINE ČEPIN

Općinsko vijeće Općine Čepin sa 12 glasova ZA usvojilo je zapisnik sa 1. Konstituirajuće sjednice Općinskog vijeća Općine Čepin.

TOČKA 2. IZVJEŠĆE MANDATNOG POVJERENSTVA OPĆINSKOG VIJEĆA OPĆINE

 ČEPIN PO ZAHTJEVU VIJEĆNICE MATEJE KALAJŽIĆ ZA STAVLJANJE

 MANDATA U MIROVANJE

Predsjednik Mandatnog povjerenstva Dino Modrić upoznao je nazočne kako je dana 02. srpnja 2021. godine vijećnica Mateja Kalajžić obavijestila da svoj mandat vijećnice stavlja u mirovanje iz osobnih razloga. Uvidom u Pravovaljanu kandidacijsku listu grupe birača za izbor članova Općinskog vijeća Općine Čepin, nositelja Dražena Tonkovca, a koju je dana 30. travnja 2021. g. utvrdilo, prihvatilo i objavilo Općinsko izborno povjerenstvo Općine Čepin, utvrđeno je kako je umjesto kandidatkinje Mateje Kalajžić prvi sljedeći neizabrani kandidat s liste Josip Đimber. Utvrđuje da je zamjenik Josip Đimber prisutan na današnjoj sjednici.

Josip Đimber je predsjednik Općinskog vijeća osobno predao zahtjev za stavljanje svog mandata u mirovanje.

 Predsjednik Općinskog vijeća odredio je kratku stanku vezano za očitovanje Mandatnog povjerenstva po zahtjevu vijećnika Josipa Đimbera za stavljanje mandata vijećnika u Općinskom vijeću Općine Čepin u mirovanje.

Nakon kratke stanke predsjednik Mandatnog povjerenstva Dino Modrić upoznao je nazočne kako je dana 09. srpnja 2021. godine na 02. sjednici Općinskog vijeća vijećnik Josip Đimber osobno predsjedniku Općinskog vijeća Općine Čepin uručio dopis kojim je imenovani obavijestio da stavlja svoj mandat vijećnika Općinskog vijeća Općine Čepin u mirovanje iz osobnih razloga. Uvidom u Pravovaljanu kandidacijsku listu grupe birača za izbor članova Općinskog vijeća Općine Čepin, nositelja Dražena Tonkovca, a koju je dana 30. travnja 2021. g. utvrdilo, prihvatilo i objavilo Općinsko izborno povjerenstvo Općine Čepin, utvrđeno je kako je umjesto kandidata Josipa Đimbera, prvi slijedeći neizabrani kandidat s liste Mario Leventić. Utvrđuje se da je Mario Leventić pristipio sjednic, te osobno predsjedniku Općinskog vijeća uručio zahtjev za stavljanje svog mandata u mirovanje.

Predsjednik Općinskog vijeća odredio je kratku stanku vezano za očitovanje Mandatnog povjerenstva po zahtjevu vijećnika Marija Leventića za stavljanje mandata vijećnika u Općinskom vijeću Općine Čepin u mirovanje.

Nakon kratke stanke predsjednik Mandatnog povjerenstva Dino Modrić upoznao je nazočne kako je dana 09. srpnja 2021. godine, na 2. sjednici Općinskog vijeća Općine Čepin, općinski vijećnik Mario Leventić osobno predsjedniku Općinskog vijeća Općine Čepin uručio dopis kojim je imenovani obavijestio predsjednika Općinskog vijeća Općine Čepin da stavlja svoj mandat vijećnika Općinskog vijeća Općine Čepin u mirovanje iz osobnih razloga. Uvidom u Pravovaljanu kandidacijsku listu grupe birača za izbor članova Općinskog vijeća Općine Čepin, nositelja Dražena Tonkovca, a koju je dana 30. travnja 2021. g. utvrdilo, prihvatilo i objavilo Općinsko izborno povjerenstvo Općine Čepin, utvrđeno je kako je umjesto kandidata Marija Leventića prva slijedeća neizabrana kandidatkinja s liste Nives Vidović. Utvrđuje se da je zamjenica Nives Vidović pristupila na sjednici.

Predsjednik Općinskog vijeća pozvao je vijećnika Dražena Arnolda i vijećnicu Nives Vidović da daju prisegu, te je nadalje ista nazočila sjednici.

Predsjednik Općinskog vijeća pročitao je prisegu. Vijećnik Dražen Arnold i vijećnica Nives Vidović su nakon usmene prisege, pojedinačno potpisali prisegu.) (Prisege su prilog zapisniku).

TOČKA 3. DONOŠENJE ODLUKE O IZRADI VI. IZMJENA I DOPUNA PROSTORNOG

 PLANA UREĐENJA OPĆINE (PPUO) ČEPIN

Vijećnici su zajedno sa Dnevnim redom dobili i materijal za točku 3. Dnevnog reda.

S ovom točkom Dnevnog reda nazočne je upoznala gđa. Vanesa Budač, predstavnica Zavoda za prostorno planiranje d.d., Osijek. Navela je kako ove VI. Izmjene i dopune Prostornog plana uređenja obuhvaćaju korekciju uvjeta i načina gradnje unutar Gospodarske zone Ovčara.

Predsjednik Općinskog vijeća otvara raspravu.

Vijećnik M. Brekalo postavio je pitanje dali je do sada u Gospodarskoj zoni koja se sada predviđa ugostiteljski objekti koji su sagrađeni, građeni legalno ili protupravno.

Predsjednik Općinskog vijeća zaključuje raspravu i stavlja na glasovanje prijedlog donošenja Odluke o izradi VI. Izmjena i dopuna Prostornog plana uređenja Općine (PPUO) Čepin.

Općinsko vijeće Općine Čepin jednoglasno je donijelo

ODLUKU

o izradi VI. izmjena i dopuna Prostornog plana uređenja Općine (PPUO) Čepin

(Odluka o izradi VI. Izmjena i dopuna Prostornog plana uređenja sastavni je dio zapisnika)

TOČKE 4. DONOŠENJE RJEŠANJA O RAZRJEŠENJU I IMENOVANJU

 POTPREDSJEDNIKA OPĆINSKOG VIJEĆA OPĆINE ČEPIN

S ovom točkom Dnevnog reda nazočne je upoznao pročelnik K. Crnković rekavši kako je na Konstituirajućoj sjednici za potpredsjednicu izabrana Mateja Kalajžić koja je svoj mandat stavila u mirovanje zbog osobnih razloga, tako da je ostalo upražnjeno mjesto na ime potpredsjednika/ice Općinskog vijeća i sada bih trebalo utvrditi prijedlog za imenovanja nove osobe koja će biti drugi potpredsjednik Općinskog vijeća.

Predsjednik Općinskog vijeća otvara raspravu.

Vijećnica Tomislava Bareš predložila je za potpredsjednika Općinskog vijeća Općine Čepin vijećnika Zorana Horvata.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnice Tomislave Bareš.

Općinsko vijeće Općine Čepin po prijedlogu vijećnice Tomislave Bareš sa 9 glasova ZA i 5 glasova SUZDRŽAN donijelo je

RJEŠENJE

o razrješenju i imenovanju potpredsjednika

Općinskog vijeća Općine Čepin

(Rješenje je sastavni dio zapisnika)

TOČKA 5. DONOŠENJE RJEŠENJA O OSNIVANJU ODBORA ZA STATUT, POSLOVNIK

 I NORMATIVNU DJELATNOST OPĆINSKOG VIJEĆA OPĆINE ČEPIN

S ovom točkom Dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Vijećnica Tomislava Bareš predložila je da se u Odbor za Statut, Poslovnik i normativnu djelatnosti Općinskog vijeća Općine Čepin imenuju: 1. Robert Periša, za predsjednika, za članove: 2. Krešimir Crnković, 2. Marica Beraković, 3. Maja Čepo, 4. Milenko Knežević.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnice Tomislave Bareš.

Općinsko vijeće Općine Čepin po prijedlogu vijećnice Tomislave Bareš, sa 9 glasova ZA i 5 glasova SUZDRŽAN donijelo je

RJEŠENJE

o osnivanju Odbora za Statut, Poslovnik i normativnu djelatnost

Općinskog vijeća Općine Čepin

(Rješenje je sastavni dio zapisnika)

TOČKA 6. DONOŠENJE ODLUKE O NAKNADI ZA RAD ČLANOVIMA OPĆINSKOG

 VIJEĆA OPĆINE ČEPIN

S ovom točkom Dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Vijećnica K. Rajtek kao naknadu za rad članovima Općinskog vijeća Općine Čepin predložila je iznos od 830,00 kn u neto iznosu mjesečno.

Vijećnik M. Brekalo predložio je da se članovima Općinskog vijeća ne isplaćuje naknade nego da se sredstva prenamjene za potrebite građane Općine Čepin.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnice K. Rajtek.

Općinsko vijeće Općine Čepin po prijedlogu vijećnice K. Rajtek sa 12 glasova ZA, 1 glasom PROTIV i 1 glasom SUZDRŽAN donijelo je

ODLUKU

o naknadi za rad članovima Općinskog vijeća Općine Čepin

(Odluka o naknadi za rad članovima Općinskog vijeća sastavni je dio zapisnika).

TOČKA 7. DONOŠENJE ODLUKE O NAKNADI ZA RAD POTPREDSJEDNICIMA

 OPĆINSKOG VIJEĆA OPĆINE ČEPIN

Vijećnik V. Džambić kao naknadu za rad potpredsjednicima Općinskog vijeća Općine Čepin predložio je iznos od 1.070,00 kn u neto iznosu mjesečno.

Predsjednik Općinskog vijeća otvara raspravu.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnika V. Džambića.

Općinsko vijeće Općine Čepin po prijedlogu vijećnika V. Džambića sa 12 glasova ZA, 1 glasom PROTIV i 1 glasom SUZDRŽAN donijelo je

ODLUKU

o naknadi za rad potpredsjednicima Općinskog vijeća Općine Čepin

(Odluka o naknadi za rad potpredsjednicima sastavni je dio zapisnika)

TOČKA 8. DONOŠENJE ODLUKE O NAKNADI ZA RAD PREDSJEDNIKU OPĆINSKOG

 VIJEĆA OPĆINE ČEPIN

Vijećnica K. Rajtek kao naknadu za rad predsjedniku Općinskog vijeća predložila je iznos od 1.240,00 kn u neto iznosu mjesečno.

Predsjednik Općinskog vijeća otvara raspravu.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnice K. Rajtek.

Predsjednik Općinskog vijeća zaključuje raspravu i stavlja na glasovanje prijedlog vijećnice K. Rajtek.

Općinsko vijeće Općine Čepin po prijedlogu vijećnice K. Rajtek sa 12 glasova ZA, 1 glasom PROTIV i 1 glasom SUZDRŽAN donijelo je

ODLUKU

o naknadi za rad predsjedniku Općinskog vijeća Općine Čepin

(Odluka o naknadi za rad predsjednik Općinskog vijeća sastavni je dio zapisnika)

TOČKA 9. DONOŠENJE ODLUKE O PRIJEDLOGU ZA DAVANJE MANDATA ČLANU

 UPRAVE - DIREKTORU TRGOVAČKOG DRUŠTVA UREDNOST D.O.O.

 ČEPIN

Predsjednik Općinskog vijeća otvara raspravu.

Predsjednik Općinskog vijeća ispred Kluba vijećnika nezavisne liste Dražena Tonkovca predložio je davanje novog mandata dosadašnjem članu uprave direktoru trgovačkog društva Urednost d.o.o. Čepin gosp. Željku Barišiću.

Vijećnika M. Brekala postavio je pitanje predlagatelju koje su to osobine zbog kojih se predlaže gosp. Željka Barišića s obzirom na kandidiranje, milijunske gubitke u poduzećima koje isti obavlja, godinama vodi poduzeće s gubitkom, nema adekvatno obrazovanje za obavljanje takve funkcije, te koji su to razlozi zašto se istog gospodina predlaže da vodi ne jedno nego dva poduzeća.

Odgovor je dao predsjednik Općinskog vijeća.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog Odluke o prijedlogu za davanje mandata članu uprave – direktoru trgovačkog društva Urednost d.o.o. Čepin gosp. Željku Barišiću.

Općinsko vijeće Općine Čepin po prijedlogu Kluba vijećnika nezavisne liste Dražena Tonkovca sa 9 glasova ZA, 1 glas PROTIV i 4 glasa SUZDRŽAN donijelo je

ODLUKU

o prijedlogu za davanje mandata članu uprave – direktoru trgovačkog društva Urednost d.o.o. Čepin

(Odluka o prijedlogu za davanje mandata sastavni je dio zapisnika)

TOČKA 10. DONOŠENJE ODLUKE O PRIJEDLOGU ZA DAVANJE MANDATA ČLANU

 UPRAVE - DIREKTORU TRGOVAČKOG DRUŠTVA

 KOMUNALAC ČEPIN D.O.O. ČEPIN

Predsjednik Općinskog vijeća otvara raspravu.

Predsjednik Općinskog vijeća ispred Kluba vijećnika nezavisne liste Dražena Tonkovca predlaže davanje novog mandata članu uprave – direktoru trgovačkog društva Komunalac Čepin d.o.o. Čepin gosp. Željku Barišiću.

Budući da više nije bilo prijedlog predsjednik Općinskog vijeća zaključuje raspravu i stavlja na glasovanje prijedlog Odluke o prijedlogu za davanje mandata članu uprave – direktoru trgovačkog društva Komunalac Čepin d.o.o. Čepin gosp. Željku Barišiću.

Općinsko vijeće Općine Čepin po prijedlogu Kluba vijećnika nezavisne liste Dražena Tonkovca sa 9 glasova ZA, 1 glasom PROTIV i 4 glasa SUZDRŽAN donijelo je

ODLUKU

o prijedlogu za davanje mandata članu uprave – direktoru trgovačkog društva

Komunalac Čepin d.o.o. Čepin

(Odluka o prijedlogu za davanje mandata sastavni je dio zapisnika)

TOČKA 11. DONOŠENJE ODLUKE O PRIJEDLOGU ZA IZBOR ČLANOVA NADZORNOG

 ODBORA TRGOVAČKOG DRUŠTVA UREDNOST d.o.o. ČEPIN

Vijećnica K. Rajtek predložila je da se u Nadzorni odbor trgovačkog društva Urednost d.o.o. Čepin izabere: 1. Dražen Jalovičar, 2. Željko Popović, 3. Mario Leventić, 4. Tomislav Crndić, 5. Stjepan Rukavina, 6. Milenko Knežević i 7. Josip Đimber.

Predsjednik Općinskog vijeća otvara raspravu.

Vijećnik M. Brekalo postavio je pitanje s obzirom da poduzeće posluje s gubitkom, a članovi Nadzornog odbora primaju naknadu za svoj rad koji je razlog da se predlaže sedam članova, maksimalan broj članova, i što je dosadašnji Nadzorni odbor radio da spriječi gubitke nastale u poduzeću.

Odgovor je dao općinski načelnik.

Budući da nije bilo više prijedloga predsjednik Općinskog vijeća zaključuje raspravu i stavlja na glasovanje prijedlog vijećnice K. Rajtek.

Općinsko vijeće Općine Čepin po prijedlogu vijećnice K. Rajtek sa 9 glasova ZA, 1 glasom PROTIV i 4 glasa SUZDRŽAN donijelo je

ODLUKU

o prijedlogu za izbor članova Nadzornog odbora trgovačkog društva

Urednost d.o.o. Čepin

(Odluka o prijedlogu izbora članova Nadzornog odbora sastavni je dio zapisnika)

TOČKA 12. DONOŠENJE ODLUKE O PRIJEDLOGU ZA IZBOR ČLANOVA NADZORNOG

 ODBORA TRGOVAČKOG DRUŠTVA KOMUNALAC ČEPIN d.o.o. ČEPIN

Vijećnik Zoran Horvat predlažio je da se u trgovačko društvo Komunalac Čepin d.o.o. Čepin izabere: 1. Damir Barišić, 2. Stanko Zdravčević, 3. Slavko Josipović, 4. Ivan Boršoš, 5. Svemir Miškić, 6. Zdravko Živković i 7. Ivan Barić.

Predsjednik Općinskog vijeća otvara raspravu.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog vijećnika Z. Horvata.

Općinsko vijeće Općine Čepin po prijedlogu vijećnika Z. Horvata sa 9 glasova ZA, 1 glas PROTIV i 4 glasa SUZDRŽAN donijelo je

ODLUKU

o prijedlogu za izbor članova Nadzornog odbora trgovačkog društva

Komunalac Čepin d.o.o. Čepin

(Odluka o prijedlogu za izbor članova Nadzornog odbora sastavni je dio zapisnika)

TOČKA 13. DONOŠENJE ODLUKE O PRIJEDLOGU ZA IZBOR ČLANA NADZORNOG

 ODBORA DRUŠTVA VODOVOD-OSIJEK d.o.o. OSIJEK

Predsjednik Općinskog vijeća ispred Kluba vijećnika nezavisne liste Dražena Tonkovca za člana Nadzornog odbora društva VODOVOD-OSIJEK d.o.o. OSIJEK predlaže da se izabere vijećnica Mateja Kalajžić.

Predsjednik Općinskog vijeća otvara raspravu.

Budući da više nije bilo prijedloga predsjednik Općinskog vijeća zaključuje raspravu i stavlja na glasovanje prijedlog Odluke o prijedlogu za izbor člana Nadzornog odbora društva VODOVOD-OSIJEK d.o.o. OSIJEK vijećnice Mateje Kalajžić.

Općinsko vijeće Općine Čepin po prijedlogu Kluba vijećnika nezavisne liste Dražena Tonkovca sa 9 glasova ZA, 1 glasom PROTIV i 4 glasa SUZDRŽAN donijelo je

ODLUKU

o prijedlogu za izbor člana Nadzornog odbora društva VODOVOD-OSIJEK d.o.o. Osijek

(Odluka o prijedlogu za izbor člana Nadzornog društva VODOVOD-OSIJEK d.o.o. Osijek sastavni je dio zapisnika)

TOČKA 14. DONOŠENJE ODLUKE O PRIJEDLOGU ZA POTVRĐIVANJE

 ZAPOVJEDNIKA I ZAMJENIKA ZAPOVJEDNIKA DOBROVOLJNOG

 VATROGASNOG DRUŠTVA ČEPIN

S ovom točkom Dnevnog reda nazočne je upoznao pročelnik K. Crnković, te naveo kako se ovdje radi o Odluci o prijedlogu za potvrđivanje zapovjednika i zamjenika zapovjednika koji je utvrdilo samo DVD Čepin na svojoj Skupštini i predložilo da se za zapovjednika DVD-a Čepin potvrdi Stjepan Nađ, za zamjenika zapovjednika Tomislav Nađ, i za drugog zamjenika zapovjednika Dario Nađ, te prijedlog dostavilo na potvrđivanje Općinskom vijeću.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o prijedlogu za potvrđivanje zapovjednika i zamjenika zapovjednika Dobrovoljnog vatrogasnog društva Čepin.

Općinsko vijeće Općine Čepin po prijedlogu Skupštine Dobrovoljnog vatrogasnog društva Čepin jednoglasno je donijelo

ODLUKU

o prijedlogu za potvrđivanje zapovjednika i zamjenika zapovjednika

Dobrovoljnog vatrogasnog društva Čepin

(Odluka o prijedlogu za potvrđivanje sastavni je dio zapisnika)

TOČKA 15. DONOŠENJE ODLUKE O PRIJEDLOGU ZA POTVRĐIVANJE

 ZAPOVJEDNIKA DOBROVOLJNOG VATROGASNOG DRUŠTVA

 BEKETINCI

Točku 15. Dnevnog reda obrazložio je pročelnik K. Crnković, te naveo kako je na Skupštini DVD-a Beketinci predloženo da se za zapovjednika Dobrovoljnog vatrogasno društva Beketinci potvrdi Mario Erdeg.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o prijedlogu za potvrđivanje zapovjednika Dobrovoljnog vatrogasnog društva Beketinci.

Općinsko vijeće Općine Čepin po prijedlogu Skupštine Dobrovoljnog vatrogasnog društva Beketinci jednoglasno je donijelo

ODLUKU

o prijedlogu za potvrđivanje zapovjednika

Dobrovoljnog vatrogasnog društva Beketinci

(Odluka o prijedlog za potvrđivanje zapovjednika sastavni je dio zapisnika)

TOČKA 16. DONOŠENJE PRAVILA ZA UPRAVLJANJE DOKUMENTARNIM GRADIVOM

 OPĆINE ČEPIN

S ovom točkom Dnevnog reda nazočne je upoznao pročelnik K. Crnković te naveo da se Pravila za upravljanje dokumentarnim gradivom Općine Čepin usklađuju sa Zakonom i da je na taj prijedlog Općine Čepin Državni arhiv u Osijeku dao suglasnost.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog donošenja Pravila za upravljanje dokumentarnim gradivom Općine Čepin.

Općinsko vijeće Općine Čepin jednoglasno je donijelo

PRAVILA

za upravljanje dokumentarnim gradivom Općine Čepin

(Pravila za upravljanje dokumentarnim gradivom sastavni su dio zapisnika)

TOČKA 17. DONOŠENJE ODLUKE O RASPOREĐIVANJU SREDSTAVA ZA

 FINANCIRANJE POLITIČKIH STRANAKA I NEZAVISNIH VIJEĆNIKA IZ

 PRORAČUNA OPĆINE ČEPIN ZA 2021. GODINU

Vijećnici su zajedno sa Dnevnim redom dobili i materijal za točku 17. Dnevnog reda.

S ovom točkom Dnevnog reda nazočne je upoznao pročelnik K. Crnković, te naveo da se to financiranje odnosi na stranke i kandidacijsku listu grupe birača, a koji participiraju u ovom predstavničkom tijelu.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2021. godinu.

Općinsko vijeće Općine Čepin jednoglasno je donijelo

ODLUKU

o raspoređivanju sredstava za financiranje političkih stranaka i nezavisnih vijećnika

iz Proračuna Općine Čepin za 2021. godinu

(Odluka o raspoređivanju sredstava sastavni je dio zapisnika)

TOČKA 18. DONOŠENJE ODLUKE O ODOBRENJU ZAMOLBE ZA POMOĆ MARIJA

 MADUNIĆA IZ ČEPINA, K.F. ŠEPERA 41

Općinski načelnik D. Tonkovac upoznao je nazočne sa situacijom u kojoj se nalazi obitelj gosp. Marija Madunića koja moli za pomoć. Smatra da se toj obitelji treba pomoći da žive dostojanstveno.

Pročelnik K. Crnković naveo je kako je gosp. Madunić donio nove ponude od društva GT Izolirka d.o.o., Osijek i Fridrich d.o.o., Osijek, a koje su vijećnici stavljene na stol prije same ove sjednice, tako da cijena po novoj ponudi sada iznosi 72.331,60 kn, a ne kao što stoji u predloženoj Odluci u članku 1. „u iznos od 60.526,96 kn“ po prvoj ponudi iz mjeseca svibnja 2021.g., budući je došlo do povećanja cijene materijala.

Predsjednik Općinskog vijeća otvara raspravu.

 Vijećnik M. Brekalo postavio je pitanje da li je gosp. Madunić prethodnih godina primao pomoć od Općine Čepin.

Vijećnik D. Arnold naveo je kako osobno zna dosta obitelji koji imaju ovakvih ili sličnih problema, te da bih ukoliko se radi o velikim iznosima trebalo napraviti kriterije. Iznio je i primjedbu da fotografije djece ne trebaju ići u materijalima vijećnicima.

Obrazloženje su dali općinski načelnik D. Tonkovac i pročelnik K. Crnković.

Budući da više nije bilo pitanja niti prijedloga predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe za pomoć Mariju Maduniću iz Čepina, K. F. Šepera 14, u iznosu od 72.331,60 kn.

Općinsko vijeće Općine Čepin jednoglasno je donijelo

ODLUKU

o odobrenju zamolbe za pomoć Marija Madunića iz Čepina, K. F. Šepera 41

(Odluka o odobrenju zamolbe sastavni je dio zapisnika)

TOČKA 19. DONOŠENJE PROGRAMA RASPOLAGANJA POLJOPRIVREDNIM

 ZEMLJIŠTEM U VLASNIŠTVU REPUBLIKE HRVATSKE ZA OPĆINU ČEPIN

V.d. pročelnice M. Beraković nazočne vijećnike upoznala je sa prijedlogom Programa raspolaganja poljoprivrednim zemljištem u vlasništvu Republike Hrvatske za Općinu Čepin, te navela kako radi parcelacije, nije stiglo očitovanje do slanja materijala, pa će se sada u Programu to ispraviti, a radi se o čestici 5001/1 koja se u tablici nalazi pod br. 304., a koja je bila predviđena za prodaju. Međutim kako je dobiveno očitovanje da se radi o vrijednom poljoprivrednom zemljištu ona se briše za prodaju i stavlja se za zakup i briše se napomena da nema očitovanja. Sukladno tome mijenjaju se u tablici II. gdje stoji „površine određene za prodaju“ tako da sada glasi da je 81,9106 ha određen za prodaju, a površina određena za zakup nova glasi 4554,2405 ha. Isto tako u točki VI. pod „površine određene za zakup“ mijenja se broj i sada glasi 4554,2405 ha, katastarska općina Čepina površina određena za zakup je 3313,4530 ha**.** U odlomku „površine određene za prodaju“ mijenja se i sada iznosi 81,9106 ha što ukupno iznosi 1,73% površine predviđene za prodaju. Isto tako se u tablici mijenja da je u Čepinu predviđena površina 3,0392 ha za prodaju.

Predsjednik Općinskog vijeća otvara raspravu,

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedloga donošenja Programa raspolaganja poljoprivrednim zemljištem u vlasništvu Republike Hrvatske za Općinu Čepin sa predloženim izmjenama.

Općinsko vijeće Općine Čepin jednoglasno je sa gore predloženim izmjenama donijelo

PROGRAM RASPOLAGANJA POLJOPRIVREDNIM ZEMLJIŠTEM U

VLASNIŠTVU REPUBLIKE HRVATSKE ZA OPĆINU ČEPIN

(Program raspolaganja poljoprivrednim zemljištem sastavni je dio zapisnika)

TOČKA 20. RAZNO

Vijećnik M. Brekalo postavio je pitanje dali je odobreno dugoročno zaduživanje za sportsku dvoranu i kada će se krenuti sa izgradnjom iste. Vezano za dječji vrtić zanima ga dokle je Općina Čepin stigla sa preuzimanjem, kada će krenuti obnova vrtića i koji su planovi. Moli da njegovo gore postavljeno pitanje vezano za vrtić uđe u zapisnik, kao i odgovor načelnika da ne želi odgovoriti na njegovo pitanje, i da on nije zaslužio da mu se odgovori.

Vijećnik Dino Arambašić postavio je pitanje da li će biti mjesta u jaslicama za svu djecu.

 Odgovor su dali općinski načelnik D. Tonkovac i pročelnik K. Crnković.

Sjednica je zaključena u 20,20 sati.

ZAPISNIČAR:

Mladenka Bagarić

KLASA: 021-05/21-01/8

URBROJ: 2158/05-21-5

Čepin, 09. srpnja 2021. PREDSJEDNIK

 OPĆINSKOG VIJEĆA Robert Periša, dipl.oec.